## Rješenje Agencije za zaštitu tržišnog natjecanja klasa: UP/I 030-02/2001-01/21 od 1. srpnja 2002.

### NN 81/2002 (9.7.2002.), Rješenje Agencije za zaštitu tržišnog natjecanja klasa: UP/I 030-02/2001-01/21 od 1. srpnja 2002.

# AGENCIJA ZA ZAŠTITU TRŽIŠNOG NATJECANJA

if !supportEmptyParas endif

1349

Na temelju članka 27. stavka 1., članka
29. stavak 1. i članka 35. Zakona o zaštiti tržišnog natjecanja (»Narodne
novine«, broj 48/95, 52/97 i 89/98), u upravnom postupku utvrđivanja
narušavanja slobodnog tržišnog natjecanja, pokrenutom temeljem zahtjeva
poduzetnika Lallemand Inc., sa sjedištem Kanadi, H1W 2N8, 1620 Préfontaine,
Montréal, Quebec, zastupanog po punomoćniku, Alekseju Miškoviću, odvjetniku iz
Odvjetničkog društva Travaš i partneri, Jurkovićeva 24, protiv poduzetnika
Kvasac d.o.o. za proizvodnju prehrambenih proizvoda, sa sjedištem u Prigorju
Brdovečkom, Prudnice, Prudnička 98, zastupanog po punomoćnici Dini Korper
Žemva, odvjetnici iz Odvjetničkog društva Korper & Haramija, sa sjedištem u
Zagrebu, Prilaz Gjure Deželića 16, te povezanog društva - majke Compagnie des
Levures Lesaffre S.A., sa sjedištem u Republici Francuskoj, Rue Gabriel Péri
137, 59700 Marcq-en-Baroeul, i poduzetnika Podravka d.d. prehrambena
industrija, sa sjedištem u Koprivnici, Ulica Ante Starčevića 32, zastupanog po
punomoćniku Mladenu Markoču, odvjetniku iz Odvjetničkog društva Bogdanović
& Dolički, sa sjedištem u Zagrebu, A. von Humboldta 4b, ravnatelj Agencije
za zaštitu tržišnog natjecanja donosi sljedeće

## RJEŠENJE

1.
Utvrđuje se da su poduzetnici Kvasac d.o.o. za proizvod­nju prehrambenih
proizvoda, sa sjedištem u Prigorju Brdo­večkom, Prudnice, Prudnička 98, i
Podravka d.d. prehrambena industrija, sa sjedištem u Koprivnici, Ulica Ante
Starčevića 32, sklapanjem Ugovora o kupoprodaji nekretnina i Ugovora o
kupoprodaji opreme (pokretnina), oba s nadnevkom od 6. veljače 2001., narušili
slobodno tržišno natjecanje na području Republike Hrvatske monopolizacijom
tržišta proizvodnje i uvoza svježeg i suhog pekarskog kvasca.

2.
Utvrđuje se da su ugovori iz točke 1. izreke ovog rješenja zabranjeni sporazumi
u smislu odredaba Zakona o zaštiti tržišnog natjecanja, te su isti ex lege,
ništavi.

3.
Odbija se poduzetnik Lallemand Inc., sa sjedištem Kanadi, H1W 2N8, 1620
Préfontaine, Montréal, Quebec, u dijelu zahtjeva koji se odnosi na pokretanje
postupka utvrđivanja narušavanja slobodnog tržišnog natjecanja protiv
poduzetnika Compagnie des Levures Lesaffre S.A., sa sjedištem u Republici
Francuskoj, Rue Gabriel Péri 137, 59700 Marcq-en-Baroeul.

4.
Ovo rješenje bit će objavljeno u »Narodnim novinama«.

5.
Obveznik uplate upravne pristojbe u iznosu od 5.000,00 kuna je poduzetnik
Lallemand Inc. Upravna pristojba uplaćuje se u korist Državnog proračuna
Republike Hrvatske u roku od osam (8) dana od dana dostave ovog rješenja.

6.
Troškove postupka poduzetniku Lallemand Inc., nastale sudjelovanjem u postupku,
u iznosu od 615.000,00 kuna, dužni su naknaditi poduzetnici Kvasac d.o.o. za
proizvodnju prehrambenih proizvoda i Podravka d.d. prehrambena industrija, u
jednakim dijelovima, i to 307.500,00 kuna svaki, u roku od osam (8) dana od
dana dostave ovog rješenja.
if !supportLineBreakNewLine
endif

Obrazloženje
if !supportLineBreakNewLine
endif

I.
A) Agencija za zaštitu tržišnog natjecanja (dalje: Agencija) zaprimila je 21.
ožujka 2001. zahtjev poduzetnika Lallemand Inc., sa sjedištem u Kanadi, H1W
2N8, Montréal, Quebec, 1620 Préfontaine, zastupan po punomoćniku Alekseju
Miškoviću, odvjetniku iz Odvjetničkog društva Travaš i partneri, sa sjedištem u
Zagrebu, Jurkovićeva 24.

U
rečenom zahtjevu u bitnome se navodi da su 6. veljače 2001. poduzetnici
Podravka d.d. prehrambena industrija (dalje: Podravka d.d.), sa sjedištem u
Koprivnici, Ulica Ante Starčevića 32, zastupana po Miroslavu Repiću, direktoru
odjela prehrane, i Kvasac d.o.o. za proizvodnju prehrambenih proizvoda (dalje:
Kvasac d.o.o.), sa sjedištem u Prigorju Brdovečkom, Prudnice, Prudnička 98,
zastupan po Martinu Haluseku, direktoru, sklopili Ugovor o prodaji nekretnina i
Ugovor o prodaji opreme (pokretnina).

Sklapanjem
rečenih ugovora poduzetnik Kvasac d.o.o. postao je vlasnik zemljišta, zgrada i
opreme koja se koristi za proizvodnju pekarskog kvasca, poduzetnika Podravka
d.d., te su na taj način, prema mišljenju podnositelja zahtjeva, spriječili tom
poduzetniku pristup tržištu proizvodnje kvasca na području Re­pub­like
Hrvatske.

Podnositelj
smatra da su na taj način, povrijeđene odredbe Zakona o zaštiti tržišnog
natjecanja (»Narodne novine«, broj 48/95, 52/97 i 89/98; dalje: ZZTN).

U
zahtjevu se, također, navodi da su tijekom rujna 2000. poduzetnici Podravka
d.d. i Lallemand Inc. potpisali pismo namjere i odredbu o ekskluzivitetu
Lallemand Inc. o pravu na pregovore glede prodaje pogona kvasca.

Pored
navedenog poduzetnici Podravka d.d. i Lallemand Inc. su se sporazumjeli o
komercijalnim uvjetima predložene transakcije pod uvjetima zadovoljavajućih
rezultata »due diligence« postupka.

Nakon
provedenog postupka navedeni su poduzetnici nastavili pregovore o prodaji
nepokretne (dva zemljišta, od kojih se na jednom nalazi tvornica kvasca, te
drugo zemljište s djelom uređaja za pročišćavanje otpadnih voda (za kvasac) i
pokretne, te nematerijalne imovine (žigovi DI-GO i VRELKO uz listu kupaca)
namijenjene proizvodnji kvasca.

Na
sastancima pregovaračkih timova Podravke d.d. i Lallemanda Inc. dogovoreni su
svi detalji u svezi s transakcijskim dokumentima, a kao dan potpisivanja
ugovora određen je 9. ili 12. veljače 2001.

Dopisom
od 6. veljače 2001. Podravka d.d. obavijestila je Lallemand Inc. o odluci
Uprave da pogon za proizvodnju kvasca proda drugom kupcu.

Da
je riječ o poduzetniku Kvasac d.o.o., u kojemu većinski udjel u temeljnom
kapitalu ima poduzetnik Compagnie Des Levures Lesaffre S.A. (dalje: Grupa
Lesaffre), sa sjedištem u Republici Francuskoj, podnositelj zahtjeva, Lallemand
Inc. saznao je 7. veljače 2001. na internet stranici Podravke d.d.
(http://www.podravka.hr)

B)
Agencija je temeljem rečenog zahtjeva, sukladno članku 142. ZUP-a, pokrenula
posebni ispitni postupak te, sukladno članku 34. stavak 1. točka 1. ZZTN,
dopisima od 28. ožujka 2001. zatražila od oba potpisnika ugovora pisano
očitovanje na navode podnositelja zahtjeva, preslike ugovora i potrebnu
dokumentaciju.

a)
Poduzetnik Kvasac d.o.o., zastupan po punomoćnici Dini Korper Žemva, odvjetnici
iz Odvjetničkog društva Korper & Haramija, iz Zagreba, Gjure Deželića 16, u
pisanom očitovanju zaprimljenom u Agenciji 27. travnja 2001., u bitnome navodi
da je jedini i isključivi cilj sklapanja Ugovora o kupoprodaji nekretnina i
opreme za proizvodnju kvasca, proširenje vlastite proizvodnje.

U
očitovanju je, također, istaknuto da strategija nije bila usmjerena na
stjecanje monopola, već naprotiv, ponuditi kupcima najbolju paletu proizvoda
vrhunske kvalitete uz optimalne uvjete, kao i najbolje usluge. Stupanjem u
posjed pogona za proizvodnju kvasca Podravke d.d., Kvasac d.o.o. izvršio je
potrebne prilagodbe za proizvodnju suhog kvasca, dok je postojeći pogon
poduzetnika Kvasac d.o.o., specijaliziran za proizvodnju svježeg kvasca.

U
nadopunama očitovanja, zaprimljenim u Agenciji 3. srpnja i 4. rujna i 21.
studenoga 2001. navodi se da je u svrhu proširenja vlastitih proizvodnih
kapaciteta, poduzetnik Kvasac d.o.o. kupio isključivo tvornicu, a ne i
cjelokupno poslovanje te tvornice u smislu nematerijalnih sredstava kao što su
žig, know-how, recepture itd. iz razloga što, prema mišljenju kupaca, aspolutno
nije imalo smisla od Podravke d.d. kupovati nematerijalna sredstva budući da
ista s aspekta kupca-proizvođača nemaju nikakvu vrijednost.

U
dopunama očitovanja se dalje navodi da Kvasac d.o.o. temeljem narudžbe Podravke
d.d. proizvodi kvasac »u dva smisla«. Podravka d.d. ima pekaru, te joj se
isporučuju i aditivi potrebni za proizvodnju u pekari, te proizvodnja suhog
kvasca za veleprodaju, u pakiranjima od 7 grama.

b)
Poduzetnik Podravka d.d., zastupan po punomoćniku Mladenu Markoču, odvjetniku
iz Odvjetničkog društva Bogdanović & Dolički, iz Zagreba, A. von Humboldta
4b, u pisanom očitovanju, zaprimljenom u Agenciji 2. svibnja 2001., te
nadopunama zaprimljenim 2. i 9. srpnja i 3. prosinca 2001., te 25. veljače, 20.
ožujka i 20. lipnja 2002., potvrđuje navode podnositelja o pregovorima vođenim
o prodaji pogona kvasca Podravke d.d. poduzetniku Lallemand Inc.

U
očitovanju Podravke d.d. u bitnome se ističe da je netočno da su se rečeni
poduzetnici konačno sporazumjeli o svim elementima transakcije već su,
naprotiv, o mnogobrojnim komercijalnim uvjetima još pregovarali te, dakle, po
mišljenju Podravke d.d., ne postoji predugovorna obveza tog poduzetnika prema
Lallemand Inc.

Podravka
d.d. i dalje je jedini i isključivi vlasnik pojedine imovine koja je činila
imovinu Podravkinog pogona kvasca jer je Kvascu d.o.o. prodala samo nekretnine
i opremu, a ne cijelu tvornicu. Nematerijalna imovina (žigovi, recepture, know-how)
i dalje je vlasništvo Podravke d.d.

Podravka
d.d. smatra da je u konkretnom slučaju riječ o vrlo jednostavnim, gotovo
tipskim, ugovorima kojima je Podravka d.d. prodala nekretnine i opremu te
podnositeljevo traženje da Agencija predmetne ugovore proglasi ništavim smatra
neutemeljenim niti na jednom pozitivnom propisu, a isto tako niti na odredbama
ZZTN. Slijedom iznijetog, Podravka d.d. smatra da u konkretnom slučaju nema
mjesta za intervenciju Agencije jer je riječ o ugovorima koji su isključivo
rezultat autonomije i volje ugovornih strane pa se ne mogu podvesti pod
područje javnog prava.

C)
1. Prilikom ocjene predmetnih ugovora Agencija je, sukladno članku 8. ZZTN,
osobito uvidom i ocjenom uvjeta na mjerodavnom tržištu, utvrđivala, brojnost
natjecatelja i njihov udio na tržištu, obujam i raznovrsnost ponude i potražnje
robe i uslugama, te način opskrbe tržišta i potrošača robom i uslugama.

Kao
mjerodavno tržište, Agencija je, sukladno odredbi član­ka 19. ZZTN, utvrdila da
je riječ o dva mjerodavna tržišta, i to:

1a).
U smislu odredbe članka 19. točka 1. ZZTN kao zemljovidno područje poslovanja
poduzetnika utvrđeno je područje Republike Hrvatske.

1b).
U proizvodnoj je dimenziji, u smislu točke 2. istog članka, utvrđeno da je
riječ o dva mjerodavna tržišta, i to:

 ba) mjerodavno tržište proizvodnje i uvoza
svježeg pekarskog kvasca,

 bb) mjerodavno tržište proizvodnje i uvoza
suhog pekarskog kvasca.

Na
utvrđenim su mjerodavnim tržištima proizvodnje svježeg i suhog pekarskog kvasca
u 2000. godini, kao godini koja prethodi sklapanju predmetnih ugovora, bila
prisutna dva poduzetnika i to:

–
Kvasac d.o.o., za proizvodnju prehrambenih proizvoda, sa sjedištem u Prigorju
Brdovečkom, Prudnice, Prudnička 98.

–
Pogon za proizvodnju kvasca poduzetnika Podravka prehrambena industrija d.d.,
sa sjedištem u Koprivnici, Ante Starčevića 32.

Ugovorom
o prijenosu udjela, sklopljenim 1. ožujka 2000., Pliva farmaceutska industrija
d.d., sa sjedištem u Zagrebu, Ulica grada Vukovara 49, prenijela je 75% udjela
u temeljnom kapitalu Kvasca d.o.o., na poduzetnika SAF Kvasac d.o.o. za
proizvodnju kvasca i ostalih proizvoda (dalje: SAF Kvasac d.o.o.), sa sjedištem
u Zagrebu, Kralja Držislava 3, osnovanog od Hiroo Residence B.V., sa sjedištem
u Amsterdamu, Kraljevina Nizozemska.

Hiroo
Residence član je Grupe Compagnie Des Levures Lesaffre S.A., najvećeg svjetskog
proizvođača kvasca, koji je i jedini dioničar u tom poduzetniku.

Protekom
tri godine, 1. ožujka 2003., Pliva d.d., sa sjedištem u Zagrebu, prenijet će
preostalih 25% udjela u temeljnom kapitalu Kvasca d.o.o. na SAF Kvasac d.o.o.

Navedeni
su podaci iz predmeta koji se u Agenciji vodio pod poslovnim brojem, klasa:
UP/I 030-02/00-01/68, a koji je okončan rješenjem od 26. listopada 2000.,
urbroj: 580-02-2001-11-24, kojim se koncentracija poduzetnika SAF Kvasac
d.o.o., Zagreb i Kvasac d.o.o., Prigorje Brdovečko, ocjenjuje dopu­štenom.

2.
Agencija je, u smislu odredbe članka 8. stavak 2. ZZTN utvrdila udio
poduzetnika - potpisnika navedenih ugovora, na mjerodavnom tržištu, kako slijedi:

a)
U osnovnoj djelatnosti za koju je registriran, a to je Proizvodnja ostalih
prehrambenih proizvoda, d.n. (šifra djelatnosti 15.89 sukladno Nacionalnoj
klasifikaciji djelatnosti, »Narodne novine«, broj 3/97 i 7/97; dalje: NKD),
Kvasac d.o.o. je u 2000. godini, godini koja prethodi sklapanju Ugovora o
prodaji nekretnina i Ugovora o prodaji opreme (nekretnina), ostvario ukupan
prihod od \*1
kuna.

Prema
podacima iz podneska Kvasca d.o.o. od 25. listopada 2001., zaprimljenog u
Agenciji istog dana, u predmetu koji se u Agenciji vodio pod poslovnim brojem,
klasa: UP/I 030-02/2001-01/52, taj je poduzetnik u 2000. godini, na mjerodavnom
tržištu proizvodnje svježeg pekarskog kvasca ostvario ukupan prihod od \*2
kuna, a na mjerodavnom tržištu proizvodnje suhog pekarskog kvasca nije ostvario
nikakav prihod. U navedenim prihodima nije sadržan PDV i isti su umanjeni za
transportne troškove.

Udjel
Kvasca d.o.o. u 2000. je godini, prema proizvedenoj količini svježeg pekarskog
kvasca, a koja iznosi 9.508 tona, na području Republike Hrvatske, iznosio
88,90%.

Iz
navedenog je nesporno da poduzetnik Kvasac d.o.o., sukladno odredbi članka 15.
stavak 2. ZZTN, ima vladajući položaj na mjerodavnom tržištu proizvodnje
svježeg pekarskog kvasca.

b)
Podravka d.d., u osnovnoj je djelatnosti za koju je registrirana, a to je
Ostala prerada i konzerviranje voća i povrća, d.n. (šifra djelatnosti 15.33.2
prema NKD) u 2000. godini ostvarila ukupan prihod od 1.513.365.368,00 kuna.

Pogon
za proizvodnju kvasca Podravke d.d., jedini pro­izvođač suhog pekarskog kvasca
na području Republike Hrvat­ske, tijekom 2000. godine je, prema podacima iz
podneska Podrav­ke d.d. od 30. studenoga 2001., zaprimljenog u Agenciji 3.
prosinca 2001., ostvario prihod u iznosu od \*3kuna.
Prihod od prodaje svježeg pekarskog kvasca iznosio je 7.363.297,00 kuna, a
prihod od prodaje suhog pekarskog kvasca u iznosu od \*4
kuna.

if !supportEmptyParas endif

1 Podatak
izuzet od objavljivanja jer se smatra poslovnom tajnom poduzetnika
2 Podatak izuzet od objavljivanja jer se smatra poslovnom tajnom
poduzetnika
3 Podatak izuzet od objavljivanja jer se smatra poslovnom tajnom
poduzetnika
4 Podatak izuzet od objavljivanja jer se smatra poslovnom tajnom
poduzetnika

if !supportEmptyParas endif

if !supportEmptyParas endif

U
pogonu za proizvodnju kvasca Podravke d.d., jedinom proizvođaču suhog pekarskog
kvasca na području Republike Hrvatske, u 2000. je godini proizvedeno 1.005 tona
suhog pekarskog kvasca, što je 100% udjela na mjerodavnom tržištu proizvodnje
suhog pekarskog kvasca. U istom je pogonu proizvedeno 1.182 tone svježeg
pekarskog kvasca, te je udio na mjerodavnom tržištu proizvodnje tog kvasca bio
11,10%.

Podravka
d.d., sukladno odredbi članka 15. stavak 2. ZZTN, ima vladajući položaj na
mjerodavnom tržištu proizvodnje suhog pekarskog kvasca.

3)
Prema podacima o količinima proizvedenog pekarskog kvasca tijekom 2000. godine
koje su ostvarili poduzetnici Kvasac d.o.o. i pogon Podravke d.d. na
mjerodavnim tržištima na području Republike Hrvatske utvrđeni su udjeli i
prikazani u sljedećoj tabeli:

Tabela 1.

Struktura mjerodavnih tržišta prema proizvedenoj
količini kvasca u 2000. godini

|  |  |  |  |
| --- | --- | --- | --- |
| Naziv proizvoda | Naziv poduzetnika, proizvođača | proizvedena  količina kvasca  u kg | tržišni udjel  u % |
| Svježi pekarski kvasac | pogon Podravke d.d. za proizvodnju pekarskog kvasca, Koprivnica | 1.182.000 | 11,10% |
| Kvasac d.o.o.,  Prigorje Brdovečko | 9.508.000 | 88,90% |
| Ukupna proizvodnja u RH: | 10.690.000 | 100,00% |
| Suhi pekarski kvasac | pogon Podravke d.d. za proizvodnju pekarskog kvasca,  Koprivnica | 1.005.000 | 100,00% |
| if !supportEmptyParas endif | Ukupna proizvodnja u RH: | 1.005.000  if !supportEmptyParas endif | 100,00% |

Izvor
i obrada: Agencija-Odjel
za istraživanje, analitiku i informatiku, temeljem podataka dostavljenih od nadležnih tijela

if !supportEmptyParas endif

4.
Slijedom iznijetog u točkama 2. i 3. obrazloženja ovog rješenja, nije bilo moguće predmetne ugovore izuzeti od primjene odredbe članka 7. ZZTN, a u svezi s
člankom 9. ZZTN, budući da su potpisnici ugovora koji se u ovom postupku
ocjenjuje, u godini koja prethodi sklapanju rečenih ugovora ostvarili ukupan
prihod veći od 60.000.000,00 kuna, te ostvarili više od 50% prometa na domaćem
tržištu u navedenim djelatnostima.

Također,
predmetne ugovore nije bilo moguće izuzeti od primijene članka 7. ZZTN, a u
svezi s člankom 10. ZZTN, jer nije riječ o sporazumima koji sadrže ograničenja
s ciljem unapređenja proizvodnje i distribucije robe i usluga, unapređenja
tehnološkog i gospodarskog razvitka, te povećanja natjecateljske snage
poduzetnika na međunarodnom tržištu, s obzirom da povezano društvo - majka
Kvasca d.o.o., Grupa Lesaffre, kontrolira proizvodne kapacitete za proizvodnju
kvasca na regionalnom tržištu, te većinu svjetskih proizvodnih kapaciteta.

5. Agencija je u
postupku utvrdila količine uvezenog svježeg i suhog pekarskog kvasca u 2000.
godini, sukladno tarifnim oznakama, kako slijedi:

Tabela 2.

if !supportEmptyParas endif

Količine uvezenog svježeg i suhog pekarskog kvasca

u 2000. sukladno tarifnim oznakama

if !supportEmptyParas endif

|  |  |  |  |
| --- | --- | --- | --- |
| Naziv  proizvoda | Tarifna  oznaka | Naziv tarife | Količina  uvezenog  kvasca u  kg u 2000.  godini |
| Svježi pekarski  kvasac | 2102.101 | pivski kvasac | 16.411  if !supportEmptyParas endif |
| if !supportEmptyParas endif | 2102.102 | kvasac za mješanje | 602.497 |
| if !supportEmptyParas endif | 2102.109 | ostali | 93.496 |
| if !supportEmptyParas endif | if !supportEmptyParas endif | ukupno uvoz: | 712.404 |
| Suhi pekarski  kvasac | 2102.201 | ekstrakt kvasca u  prahu za  mikrobiologiju | 18  if !supportEmptyParas endif |
| if !supportEmptyParas endif | 2102.209 | ostali | 719.807 |
| if !supportEmptyParas endif | 2102.3 | pripremljeni prašci  za peciva | 269.477  if !supportEmptyParas endif |
| if !supportEmptyParas endif | if !supportEmptyParas endif | ukupno uvoz: | 989.302 |

if !supportEmptyParas endif

Izvor i obrada: Agencija-Odjel za istraživanje, analitiku
i informatiku, temeljem podataka dostavljenih od nadležnih tijela

if !supportEmptyParas endif

Prema dostavljenim
podacima utvrđeno je da je 2000. godine u Republiku Hrvatsku uvezeno 712.404 kg
svježeg pekarskog kvasca i 989.302 kg suhog pekarskog kvasca, te je udio
rečenih poduzetnika na mjerodavnim tržištima, mjeren proizvodnjom i uvozom
kvasca u 2000. godini, iznosio kako je prikazano u tabeli 3:

Tabela 3.

if !supportEmptyParas endif

Struktura mjerodavnih tržišta prema proizvedenoj i
uvezenoj količini kvasca u 2000. godini

if !supportEmptyParas endif

|  |  |  |  |  |  |
| --- | --- | --- | --- | --- | --- |
| Naziv proizvoda | Naziv poduzetnika | Proizvedena  količina   kvasca u kg | Uvezena  količina   u kg | Proizvodnja  i uvoz     u kg | tržišni  udjel  u % |
| 1 | 2 | 3 | 4 | 5 (3+4) | 6  if !supportEmptyParas endif |
| Svježi pekarski  kvasac | pogon Podravke d.d. za proizvodnju pekarskog kvasca | 1.182.000 | - | 1.182.000 | 10,36% |
| if !supportEmptyParas endif | Kvasac d.o.o., Prigorje Brdovečko | 9.508.000 | - | 9.508.000 | 83,39% |
| if !supportEmptyParas endif | ostali poduzetnici | - | 712.404 | 712.404 | 6,25% |
| if !supportEmptyParas endif | Ukupna proizvodnja i uvoz u RH: | 10.690.000 | 712.404 | 11.402.404 | 100,00% |
| Suhi pekarski  kvasac | pogon Podravke d.d. za proizvodnju pekarskog kvasca | 1.005.000 | 106.422 | 1.111.422 | 55,73%  if !supportEmptyParas endif |
| if !supportEmptyParas endif | ostali poduzetnici | - | 882.880 | 882.880 | 44,27%  if !supportEmptyParas endif |
| if !supportEmptyParas endif | Ukupna proizvodnja i uvoz u RH: | 1.005.000 | 989.302 | 1.994.302 | 100,00% |

if !supportEmptyParas endif

Izvor
i obrada: Agencija-Odjel
za istraživanje, analitiku i informatiku
temeljem podataka dostavljenih od nadležnih tijela

Agencija je, kako bi utvrdila strukturu uvoza prema količini svježeg i suhog pekarskog kvasca uvezenog od Grupe Lesaffre, 26. studenoga 2001. uputila uvoznicima dopise kojima je zatražena dostava podataka o tvrtkama poduzetnika od kojih je pekarski kvasac uvezen u Republiku Hrvatsku, te količinama uvezenog kvasca u 2000. godini. Prikupljeni analizirani podaci prikazani su u sljedećoj tabeli:

Tabela 4.

if !supportEmptyParas endif

Struktura uvoza suhog i svježeg pekarskog kvasca u 2000. godini

if !supportEmptyParas endif

|  |  |  |  |  |
| --- | --- | --- | --- | --- |
| redni       broj | poduzetnik-uvoznik | vrsta  pekarskog  kvasca | poduzetnik -  proizvođač | količina  uvezenog kvasca,   u 2000., u kg |
| 1. | \* | svježi | Budafok, Mađarska,  (Grupa Lesaffre) | 62.710  if !supportEmptyParas endif |
| 2. | \* | svježi | DSM BI ITALY, Italija | 12.000 |
| 3. | \* | svježi | AUSTRIA Heffe, Beč,  Austrija (Grupa Lesaffre) | 84.600  if !supportEmptyParas endif |
| 4. | \* | svježi | Pivovarna Union d.d.,  Ljubljana, Slovenija | 135.825  if !supportEmptyParas endif |
| 5. | \* | svježi | Budafok, Mađarska,  (Grupa Lesaffre) | 372.350 |
| 6. | ostali uvoznici | svježi | ostali proizvođači | 44.919 |
| 1.-6. | ukupno | svježi: | if !supportEmptyParas endif | 712.404 |
| 7. | \* | suhi | Dr. Oetker Nahrungsmittel  KG, Njemačka, | 11.779 |
| 8. | \* | suhi | Budafok, Mađarska,  (Grupa Lesaffre) | 106.422 |
| 9. | ostali uvoznici | suhi | ostali proizvođači | 871.101 |
| 7.-9. | ukupno suhi: | if !supportEmptyParas endif | if !supportEmptyParas endif | 989.302 |

if !supportEmptyParas endif

\* Podaci o tvrtkama poduzetnika izuzeti od objavljivanja

Izvor: dopisi poduzetnika-uvoznika svježeg i suhog
pekarskog kvasca u 2000. godini

Obrada: Agencija-Odjel za istraživanje, analitiku i
informatiku, temeljem podataka dostavljenih od nadležnih tijela

if !supportEmptyParas endif

U 2000. su godini, od
ukupno 712.404 kg uvezenog svježeg pekarskog kvasca uvoznici uvezli 519.660 kg
kvasca proizvedenog u povezanim društvima Grupe Lesaffre, odnosno 73,00%, od
čega, iz Republike Mađarske 61,10%, a iz Republike Austrije 11,90%.

Od ukupno 989.302 kg
uvezenog suhog pekarskog kvasca poduzetnik Podravka d.d. je uvezao \*5
kg kvasca proizvedenog u povezanom društvu Grupe Lesaffre, odnosno \*%6,
od ukupno uvezene količine.

Poduzetnik \*7 u
podnesku od 12. veljače 2002., zaprimljenom u Agenciji 13. veljače 2002., istaknuo
je da je navedena količina kvasca proizvedenog u Pivovarni Union d.d., sa
sjedištem u Republici Sloveniji, Ljubljana, Pivovarniška 2, uvezena do 28.
travnja 2000. godine, te od tada ne uvozi kvasac navedenog poduzetnika.

if !supportEmptyParas endif

5 Podatak
izuzet od objavljivanja jer se smatra poslovnom tajnom poduzetnika
6 Podatak izuzet od objavljivanja jer se smatra poslovnom tajnom
poduzetnika
7 Podatak izuzet od objavljivanja jer se smatra poslovnom tajnom
poduzetnika
if !supportLineBreakNewLine
endif

Agencija je 19. lipnja 2002. zaprimila podnesak
poduzetnika Pivovarna Union d.d. u kojem se navodi da je do 1. svibnja 2001.,
kada je proizvodnja obustavljena jer je neisplativa s obzirom na troškove
proizvodnje, bio jedini proizvođač svježeg pekarskog kvasca na području
Republike Slovenije.

Stjecanjem udjela u temeljnom kapitalu Pivovarne Union
d.d., od strane poduzetnika Interbrew Central European Holding B.V, sa
sjedištem u Nizozemskoj, 4811 CA Breda, Caresstraat 19, Pivovarna Union d.d.,
nastavit će proizvodnju piva i bezalkoholnih pića.

S obzirom na navedeno, u Republiku Hrvatsku više se neće
uvoziti kvasac proizveden u Republici Sloveniji, a čiji je udjel bio 19,10% od
ukupno uvezenog kvasca u 2000. godini.

6. U postupku je nadalje
utvrđeno da Grupa Lesaffre povezano društvo - majka Kvasca d.o.o. u državama na
užem regionalnom području, ima udjele u temeljnom kapitalu
poduzetnika-proizvođača kvasca (Budafok Eleszto-es Szeszgyar Kft., Repub­lika
Mađarska, SAF Konto (sada Bonopan d.o.o., sa sjedištem u Ljubljani, Stegne 21),
Republika Slovenija, Austria Heffe, Republika Austrija.

Primjerice, u dopisu
mađarskog tijela za tržišno natjecanje (Office of Economic Competition), sa
sjedištem u Budimpešti, zaprimljenom u Agenciji 26. veljače 2002., navodi se da
Grupa Lesaffre, kao većinski imatelj udjela u temeljnom kapitalu povezanog
društva Budafok Eleszto-es Szeszgyar Kft., ima 80% udjela na mjerodavnom
tržištu na području Republike Mađarske. Iz te je države, kako je već navedeno,
uvezeno 61,10% od ukupno uvezene količine kvasca na područje Republike
Hrvatske.

Grupa Lesaffre i na širem
regionalnom tržištu, i to u Slovačkoj, Češkoj, Poljskoj, Bugarskoj, Rumunjskoj
i Grčkoj, ima udjele u temeljnom kapitalu poduzetnika - proizvođača kvasca
(podaci preuzeti sa internet stranice Grupe Lesaffre; http://www.lesaffre.fr.,
posjećene 30. listopada 2001.).

S obzirom da iz navedenog
proizlazi da Grupa Lesaffre kontrolira većinu kapaciteta za proizvodnju
pekarskog kvasca u svijetu, kao i proizvodne kapacitete na užem i širem
regionalnom području, to kroz uvoz rezultira utjecajem na mjerodavno tržište u
Republici Hrvatskoj.

7) Agencija je, sukladno
članku 34. stavak 1. točka 3. ZZTN od Hrvatske gospodarske komora, sa sjedištem
u Zagrebu, Rooseveltov trg 2, zatražila podatke o proizvodnim i uvoznim
tarifama za kvasac, te uvozne carine, sukladno korelacijskim tablicama, koje su
prikazane u sljedećoj tabeli:

if !supportEmptyParas endif

Tabela 5.

if !supportEmptyParas endif

Pregled kretanja carinske zaštite za kvasac

if !supportEmptyParas endif

|  |  |  |  |  |  |  |  |
| --- | --- | --- | --- | --- | --- | --- | --- |
| NKD | Carinska  tarifa | Naziv  proizvoda | Carina do  1. 1. 2001. | Carina od  1. 1. 2001. | 2002. | 2003. | 2004. |
| 1. | 2. | 3. | 4. | 5. | 6. | 7. | 8. |
| 15.89.13.  02.021 | 2102.101 | pivski kvasac | 15.00% | 15.00% | 15.00% | 15.00% | 15.00%  if !supportEmptyParas endif |
| (15.89.  13.350)  Pekarski  kvasac, svježi | 2102.102 | kvasac za miješanje | 10+19,7€/  100kg MAX  35 | 10+18,7€/  100kg MAX  32,5 | 10+17,7€/  100kg MAX  30 | 10+16,7€/  100kg MAX  27,5 | 10+15,7€/  100kg MAX  25 |
| 2102.109 | ostali | 15.00% | 15.00% | 15.00% | 15.00% | 15.00% |
| 15.89.13.  01.021(15  .89.13.3300) | 2102.201 | ekstrakt  kvasca u  prahu za   mikrobiologiju | 10.00% | 10.00% | 10.00% | 10.00% | 10.00% |
| Pekarski  kvasac, | 2102.209 | ostali | 10.00% | 10.00% | 10.00% | 10.00% | 10.00% |
| suhi  aktivni | 2102.3 | pripremljeni  prašci za  peciva | 10.00% | 10.00% | 10.00% | 10.00% | 10.00% |

if !supportEmptyParas endif

Izvor: Hrvatska gospodarska komora, Zagreb, 2001.

if !supportEmptyParas endif

Iz gornje je tabele
vidljivo da je uvoz kvasca opterećen visokim uvoznim davanjima (svota carine
kojoj se pribraja svota carine prema količinskoj jedinici) koja će, unatoč postupnom
snižavanju do 2004. godine iznositi 25%., te će carine predstav­ljati znatnu
prepreku za pristup uvoznika na mjerodavno tržište.

U predmetnom su postupku, sukladno odredbi članka 149. ZUP-a,
20. studenoga 2001. i 11. lipnja 2002., održane usmene rasprave.

II.a)
Savjet za zaštitu tržišnog natjecanja na 61. sjednici, održanoj 27. lipnja
2002., ocijenio je, sukladno članku 30. stavak 2. točka 1. ZZTN, da su
poduzetnici Kvasac d.o.o. i Podravka d.d. sklapanjem Ugovora o prodaji
nekretnina i Ugovora o prodaji opreme (pokretnina), od 6. veljače 2001.
narušili slobodno tržišno natjecanje na tržištu proizvodnje i uvoza svježeg i
suhog pekarskog kvasca na području Republike Hrvatske, sukladno odredbi članka
6. točka 1., članka 7. stavak 1. točka 6. i stavak 2. ZZTN.

Pri
donošenju takve odluke Savjet je naročito, uvidom i ocjenom uvjeta na
mjerodavnim tržištima, sukladno članku 8. ZZTN, uzeo u obzir činjenicu da su
predmetni ugovori sklopljeni između dotadašnjih takmaca na navedenim tržištima,
te su imali za posljedicu smanjivanje broja natjecatelja, na inače, po broju
natjecatelja, malobrojnom tržištu.

Nakon
sklapanja predmetnih ugovora, od prethodno posto­je­ća dva natjecatelja na
mjerodavnom je tržištu ostao prisutan samo Kvasac d.o.o., povezano društvo - kćer
Grupe Lesaffre.

Na
taj način, pogon za proizvodnju pekarskog kvasca Po­d­rav­ke d.d. sadržajno je
nestao, jer, iako se u tom pogonu i dalje proizvodi kvasac po recepturi i s
vlastitim žigom Podravke d.d., nekretnine i pokretnine u posjedu su Kvasca d.o.o.

Kao
posljedica odluke Podravke d.d. da sklopi predmetne ugovore s poduzetnikom
Kvasac d.o.o., koji je u vladajućem položaju na mjerodavnom tržištu, i koji je
prije sklapanja navedenih ugovora bio njezin jedini konkurent, nastala je
monopolizacija mjerodavnog tržišta od strane samo jednog poduzetnika, nepo­sred­no
Kvasca d.o.o., i posredno, Grupe Lesaffre, odnosno društva majke Kvasca d.o.o.

Stoga je posljedica sklapanja predmetnih
ugovora, koji su via facti koncentracija poduzetnika, ograničavanje slobodnog
tržišnog natjecanja na mjerodavnom tržištu.

Tome
u prilog Agencija navodi izjavu Kvasca d.o.o., iz pod­neska od 3. rujna 2001.,
dostavljenom Agenciji 4. rujna 2001., da su procjene i usporedbe s ostalim
tržištima pokazale da je za ovako malo tržište, kao što je tržište Republike
Hrvatske, jedan proizvođač kvasca više nego dovoljan.

Sklapanjem
predmetnih ugovora, Kvasac d.o.o., kontrolira sve postojeće proizvodne
kapacitete svježeg i suhog pekarskog kvasca na području Republike Hrvatske.

Naime,
Kvasac d.o.o. je prije sklapanja rečenih ugovora na mjerodavnom tržištu
proizvodnje svježeg pekarskog kvasca u Republici Hrvatskoj imao 88,90% udjela.

Nakon
sklapanja ugovora, taj udio Kvasca d.o.o. je povećan čak za 11,10%, te sada
iznosi 100,00%.

Na
mjerodavnom tržištu proizvodnje suhog pekarskog kvas­ca u Republici Hrvatskoj,
nakon sklapanja predmetnih ugovora, poduzetnik Kvasac d.o.o. ima 100% udjela.

Pored
navedenog, u godini prije sklapanja predmetnih ugovora u Republiku Hrvatsku
uvezeno je čak 73% od ukupno uvezene količine kvasca od povezanog društva
Kvasca d.o.o., (društvo majka Grupa Lesaffre), od čega najviše iz susjednih
zemalja, Republika Mađarske i Austrije.

S
obzirom na proizvedenu i uvezenu količinu svježeg pekarskog kvasca u 2000.
godini, udio Kvasca d.o.o. je nakon sklapanja predmetnih ugovora, s dotadašnjih
83,39% na tom tržištu povećan na 93,75%.

Također,
tri mjeseca nakon sklapanja predmetnih ugovora, u Republici Sloveniji se gasi
proizvodnja svježeg pekarskog kvasca Pivovarne Union d.d., te je izvjesno za
pretpostaviti da će se uvoz pekarskog kvasca na hrvatsko tržište od povezanih
društava Grupe Lesaffre iz susjednih zemalja, nakon sklapanja predmetnih
ugovora, povećati.

Naime,
uvoz svježeg pekarskog kvasca moguć je jedino iz najbližih destinacija s
obzirom da je rok trajanja svježeg pekarskog kvasca 10 dana do 1 mjesec, uz
mogućnost transporta na maksimalnu udaljenost od 500-600 kilometara.

Stoga
je nesporno da su potpisnici predmetnih ugovora prilikom njihova sklapanja,
imali za cilj sprječavanje slobodnog tržišnog natjecanja ograničavanjem
pristupa drugih poduzetnika mjerodavnom tržištu radi, kako je navedeno,
monopolizacije mjerodavnog tržišta.

b)
Iako su kupoprodajni ugovori, u konkretnom slučaju, Ugovor o prodaji nekretnina
i Ugovor o kupoprodaji (opreme) pokretnina, ugovori obveznog prava čije je
sklapanje rezultat autonomije volja ugovornih strana, isti ne smiju biti
protivni Ustavu Republike Hrvatske, prisilnim propisima i moralu društva.

Propisi
prava konkurencije u državama koje u svom pravnom sustavu imaju takvu granu
prava, a među njima je i Repub­lika Hrvatska, propisi su javnog prava kojima
država štiti opći/javni interes. Dakle, ZZTN je imperativan propis i čini dio
javnog poretka Republike Hrvatske.

Stoga
navedeni ugovori podliježu ocjeni Agencije jer je posljedica sklapanja takvih
ugovora ograničavanje slobodnog tržiš­nog natjecanja isključivanjem s
mjerodavnih tržišta drugih poduzetnika, odnosno zatvaranjem istog.

Slijedom
iznijetog, Savjet je, u skladu s ovlastima iz članka 30. ZZTN, ocijenio da su
navedeni ugovori u suprotnosti s odredbom članka 7. stavak 1. točka 6. ZZTN, te su isti, sukladno članku 7. stavak 2. ZZTN, ex
lege ništavi, te je odlučeno kao u točkama 1. i 2. izreke ovoga rješenja.

III. Grupa Lesaffre je, kako je već obrazloženo u točki
1.C1 obrazloženja ovoga rješenja, povezano društvo s poduzetnikom Kvasac
d.o.o., u smislu odredbe članka 473. Zakona o trgovačkim društvima (»Narodne
novine«, broj 111/93, 34/99, 121/99; dalje: ZTD), odnosno društvo - majka
poduzetnika Kvasac d.o.o.

U skladu s načelom ekonomičnosti postupka, propisanog
odredbom članka 13. ZUP-a, a poštujući načelo materijalne
istine iz članka 7. ZUP-a, za pravilno utvrđivanje položaja Grupe Lesaffre na
regionalnom i svjetskom nivou nije bilo potrebno provo­đenje postupka protiv
tog poduzetnika.

Naime,
svrha ovog postupka može se ostvariti samo ocjenom navedenih ugovora
sklopljenih između poduzetnika Kvasac d.o.o., i Podravke d.d., s obzirom da
posljedice sklapanja navedenih sporazuma, nastaju na mjerodavnom tržištu
Republike Hrvatske.

U
svezi s navedenim, Agencija je u konkretnom slučaju odbila zahtjev podnositelja
u dijelu koji se odnosi na pokretanje postupka protiv Grupe Lesaffre, kako je
odlučeno u točki 3. izreke ovoga rješenja.

IV. Sukladno članku 37a. ZZTN, Agencija će rješenja
donesena prema odredbi članka 35. ovog zakona, objavljivati u »Na­rod­nim
novinama«, te je odlučeno kao u točki 4. izreke ovog rješenja.

V. Izdavanje rješenja kojim se okončava postupak pred
Agencijom, sukladno odredbi članka 35. ZZTN, podliježe naplati upravnih
pristojbi, temeljem odredbe članka 14. tarifni broj 108., Zakona o upravnim
pristojbama (»Narodne novine«, broj 8/96 i131/97), u iznosu od 5.000,00 kuna.

Iznos iz točke 5. izreke ovoga rješenja uplaćuje se
posebnom uplatnicom u korist Državnog proračuna Republike Hrvatske u roku od
osam (8) dana od dana dostave rješenja, na račun broj: 1001005-1863000160, u
»poziv na broj odobrenja« upisati u pretpolje model »24«, a u polje podatak
prvi: 5002 – MB poduzetnika.

Pristojbeni obveznik, Lallemand Inc., dužan je dokaz o
izvršenoj uplati upravne pristojbe dostaviti Agenciji bez odgode, a najkasnije
u roku od osam (8) dana od izvršene uplate, pozivom na broj, klasa: UP/I
030-02/2001-01/21. U protivnom će Agencija, primjenom članka 10. stavak 2.
Zakona o upravnim pristojbama, pokrenuti postupak prisilne naplate.

VI. Podnositelj zahtjeva, poduzetnik Lallemand Inc.
stavio je, sukladno članku 114. stavak 4. ZUP-a, zahtjev za naknadu troškova
nastalih sudjelovanjem u postupku u iznosu od 615.000,00 kuna, od čega 5.000,00
kuna za izdavanje rješenja kojim se okončava postupak pred Agencijom, te
610.000,00 kuna za opravdane troškove.

Budući da je riječ o opravdanim troškovima iz članka 114.
stavak 1. ZUP-a, poduzetnici Kvasac d.o.o. i Podravka d.d., kao stranke koje su
izazvale postupak i na čiju je štetu isti okončan, u smislu odredbe članka 114.
stavak 2. ZUP-a, dužni su protivnoj stranci, poduzetniku Lallemand Inc.,
naknaditi troškove nastale sudjelovanjem u postupku, u navedenom iznosu od
615.000,00 kuna, u jednakim dijelovima, i to 307.500,00 kuna svaki, kao što je
odlučeno u točki 6. izreke ovog rješenja.

Uputa o pravnom lijeku

Ovo
rješenje je konačno u upravnom postupku.

Protiv
ovog rješenja nije dopuštena žalba, ali nezadovoljna stranka može pokrenuti
upravni spor kod Upravnog suda Repub­like Hrvatske, u roku od trideset (30)
dana od dana dostave ovog rješenja.

Klasa: UP/I
030-02/2001-01/21
Urbroj: 580-02-02-07-118
Zagreb, 1. srpnja 2002.

Ravnatelj
**mr. sc.** **Hrvoje
Momčinović, v. r.**

Rješenje, NN 81/2002-1349
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)